Na temelju članka 7. stavka 1. Zakona o naseljima („Narod novine“ br. 39/22) i članka 40. Statuta Grada Makarske (Glasnik Grada Makarske broj 3/21) na prijedlog Odbora za dodjelu priznanja i nazive ulica i trgova, a po prethodno probavljenim mišljenjima vijeća mjesnih odbora, Gradsko vijeće Grada Makarske na\_\_\_\_ sjednici, održanoj \_\_\_\_\_\_\_\_2024. donosi

**ODLUKU**

**o izmjeni i dopuni Rješenja o određivanju naziva ulica i trgova**

**u Gradu Makarska**

Članak 1.

Ovom odlukom u Rješenju o određivanju naziva ulica i trgova u Gradu Makarska („Glasnik Grada Makarske“ broj 3/93, 2/99, 5/02, 10/02, 9/03, 4/06, 11/10, 12/12, 14/12, 3/13, 14/14, 19B/17, 14/19 i 21/21) daju se sljedeće izmjene i dopune:

U članku I. iza toče 165. dodaju se nove točke s imenima ulica i trgova koje glase:

*-166. Ulica Biance Invernizzi (od Starog Velikobrdskog puta prema zapadu do okretišta kraj vrtića Maslina, koja je u grafičkom prikazu označena pod rednim brojem 1.)*

*-167. Ulica Marije Alačević (od Ulice Marka Marulića do katastarske čestice 3061/61 k.o. Makarska-Makar, koja je u grafičkom prikazu označena pod rednim brojem 2.)*

*-168. Ulica Antice Nikolić (od Kotiške ulice do ulice Petra Perice, ulica iznad groblja, koja je u grafičkiom prikazu označena pod rednim brojem 3.)*

*-169. Ulica Fani Antunović (od magistrale na predjelu Kuk prema sjeverozapadu do granice sa naseljem Veliko Brdo, koja je u grafičkom prikazu označena pod rednim brojem 4.)*

*-170. Ulica Andrijane Vranjican (od Starog Velikobrdskog puta, Mostenim potokom do katastarske čestice 1488 k.o. Makarska-Makar, koja je u grafičkom prikazu označena pod rednim brojem 5.)*

Članak 2.

Državna geodetska uprava, Područni ured za katastar Split, izvršit će u svojoj evidenciji upis imenovanja i preimenovanja ulica iz čl. 1. ove Odluke.

Članak 3.

Sastavni dio ove Odluke je grafički prikaz ulica na službenoj kartografskoj podlozi.

Članak 3.

Ova Odluka stupa na snagu osmog dana od dana objave u „Službenom glasniku Grada Makarske“.

KLASA: 023-09/19-04/1

URBROJ: 2181-6-05-13-24-26

Makarska,\_\_\_\_\_\_\_\_\_\_\_\_\_\_2024. godine

PREDSJEDNICA GRADSKOG VIJEĆA

Gordana Muhtić, dipl. iur.

**Obrazloženje**

Na temelju članka 7. stavka 1. Zakona o naseljima (Narodne novine 39/22; dalje u tekstu Zakon) ime naselja, ulice i trga određuje odlukom predstavničko tijelo jedinice lokalne samouprave po prethodno pribavljenom mišljenju vijeća mjesnog odbora odnosno drugog oblika mjesne samouprave koji se nalazi na području na kojem se određuje ili mijenja ime naselja, ulice ili trga. Na temelju članka 7. stavka 3. Zakona imena naselja, ulica i trgova moraju biti usklađena s prethodno pribavljenim mišljenjem Povjerenstva Vlade Republike Hrvatske za standardizaciju geografskih imena.

Na temelju članka 33. Poslovnika o radu Gradskog vijeća Grada Makarske (Službeni glasnik Grada Makarske 3/21) Odbor za dodjelu priznanja i nazive ulica i trgova predlaže nazive ulica i trgova te daje mišljenja i prijedloge o nazivima odgovarajućih objekata i institucija u okviru djelokruga Gradskog vijeća.

Polazeći od činjenice da u Makarskoj niti jedna ulica (osim Puta mlikarica), trg ili ustanova nije nazvana po nekoj zaslužnoj ženi na 8.sjednici, 4. ožujka 2024. Odbor je jednoglasno donio odluku da se ulicama koje još nisu imenovane dodijele slijedeća imena: Ulica Biance Invernizzi, Ulica Marije Alačević, Ulica Antice Nikolić, Ulica Fani Antunović i Ulica Andrijane Vranjican.

Dopisom KLASA:023-05/19-04/1, URBROJ: 2181-6-05-13-24-19 od 10.05.2024. zatraženo je mišljenje vijeća mjesnih odbora koji se nalaze na području na kojem se određuje ime ulice, u kojem je naveden rok od 15 dana za dostavu mišljenja uz napomenu da ako se mišljenje ne dostavi u predviđenom roku smatrat će se da je mišljenje mjesnog odbora pozitivno.

Na temelju članka 7. stavka 3. Zakona o naseljima zatraženo je prethodno mišljenje Povjerenstva Vlade Republike Hrvatske za standardizaciju geografskih imena (u nastavku: Povjerenstvo).

Na temelju članka 7. stavka 4. Zakona o naseljima Povjerenstvo je dalo Mišljenje KLASA: 014-08/24-01/24, URBROJ: 541-01/4-24-10, Zagreb, 10. listopada 2024. o imenovanju ulica Biance Invernizzi, Marije Alačević, Antice Nikolić, Fani Antunović i Andrijane Vranjican, u kojem je navedeno da je predloženo imenovanje u skladu s Preporukama za standardizaciju geografskih imena u Republici Hrvatskoj - imenovanje naselja, ulica i trgova.

Na temelju članka 11. Zakona o pravu na pristup informacijama (Narodne novine 25/13, 85/15 i 69/22) jedinice lokalne i područne (regionalne) samouprave dužne su provoditi javno savjetovanje pri donošenju općih akata kada se njima utječe na interese građana i pravnih osoba. Javno savjetovanje provodi se u pravilu u trajanju od 30 dana.

GRADONAČELNIK

dr.sc. Zoran Paunović